Potres zatresao Rijeku: 'Bilo je kao da je eksplodirala bomba'

Svjedoci navode kako je trajao tek nekoliko sekundi, a epicentar je zabilježen 20 kilometara od Rijeke. U noći na ponedjeljak umjeren potres zabilježen je i u podmorju Pelješca

<p><strong>Potres jačine 3.4 po Richterovoj ljestvici</strong> u 11.35 sati pogodio je područje grada Rijeke. Epicentar potresa zabilježen je na dubini od 2 kilometra, a svjedoci javljaju kako je trajao par sekundi, piše <a href="https://www.vecernji.hr/vijesti/potres-usred-noci-zatresao-peljesac-1187267">Večernji list</a>.</p><p>Seizmološka služba s Geofizičkog odsjeka Prirodoslovno-matematičkog fakulteta u Zagrebu izvijestila je da se potres s epicentrom kod Jadranova nedaleko od Rijeke osjetio i u okolnim područjima.</p><p>- Danas 8. kolovoza 2017. g. u 11 sati i 35 minuta zabilježili su seizmografi Seizmološke službe Hrvatske umjeren potres <strong>s epicentrom kod Jadranova</strong>. Magnituda je potresa iznosila 3.4 prema Richteru, a u okolnim se mjestima osjetio intenzitetom IV-V stupnja MCS ljestvice - piše na stranicama službe.</p><p>Euromediteranski seizmološki centar javlja da je potres bio jačine 4,1 po Richteru, a talijanske službe prenose kako je on bio i nešto jači te da je njegova jačina iznosila<strong> 4.4 stupnja po Richteru</strong>.</p><p>- Bilo je kao da je eksplodirala bomba - jedan je od komentara.</p><p>Potres magnitude 3.3 stupnja po Richteru s epicentrom zabilježen je i u podmorju Pelješca u 3 sata i 4 minute, javlja seizmološka služba.</p>